[pic] | KOMMISSIONEN FOR DE EUROPÆISKE FÆLLESSKABER |

Bruxelles, den 19.3.2009

KOM(2009) 127 endelig

2009/0041 (CNS)

Forslag til

RÅDETS FORORDNING

om ændring af Rådets forordning (EF) nr. 2115/2005 af 20. december 2005 om en genopretningsplan for hellefisk inden for rammerne af Organisationen for Fiskeriet i det Nordvestlige Atlanterhav

(forelagt af Kommissionen)

BEGRUNDELSE

Formålet med Rådets forordning (EF) nr. 2115/2005 af 20. december 2005 er at gennemføre en genopretningsplan for hellefisk vedtaget af Organisationen for Fiskeriet i det Nordvestlige Atlanterhav (NAFO) i EF-retten.

Denne genopretningsplan skal med jævne mellemrum revideres af NAFO.

På sit årsmøde i 2007 i Lissabon i Portugal vedtog NAFO en række ændringer til denne genopretningsplan. Der blev vedtaget følgende ændringer:

- skærpede foranstaltninger i forbindelse med fangstrapportering

- yderligere kontrolforanstaltninger med henblik på at skærpe inspektionen på havet af fartøjer, der sejler ind i og ud af NAFO-området.

Disse ændringer blev vedtaget med støtte fra Fællesskabet efter samråd med medlemsstaterne, det berørte erhverv og ikkestatslige organisationer.

Foranstaltningerne er blevet midlertidigt gennemført i EF-retten ved Rådets forordning (EF) nr. 40/2008 af 16. januar 2008 og Rådets forordning (EF) nr. 43/2009 af 16. januar 2009 om fastsættelse for henholdsvis 2008 og 2009 af fiskerimuligheder og dertil knyttede betingelser for visse fiskebestande og grupper af fiskebestande gældende for EF-farvande og for EF-fartøjer i andre farvande, som er omfattet af fangstbegrænsninger.

Ændringerne er bindende og bør derfor gennemføres mere permanent i EF-retten.

Formålet med dette forslag er at foretage de fornødne ændringer i Rådets forordning (EF) nr. 2115/2005.

Forslaget hører ind under Fællesskabets enekompetence. Subsidiaritetsprincippet anvendes derfor ikke.

Forslaget har ingen konsekvenser for Fællesskabets budget.

Retsgrundlaget for forslaget er EF-traktatens artikel 37.

Rådet opfordres hermed til at vedtage dette forslag hurtigst muligt.

2009/0041 (CNS)

Forslag til

RÅDETS FORORDNING

om ændring af Rådets forordning (EF) nr. 2115/2005 af 20. december 2005 om en genopretningsplan for hellefisk inden for rammerne af Organisationen for Fiskeriet i det Nordvestlige Atlanterhav

RÅDET FOR DEN EUROPÆISKE UNION HAR —

under henvisning til traktaten om oprettelse af Det Europæiske Fællesskab, særlig artikel 37,

under henvisning til forslag fra Kommissionen[1],

under henvisning til udtalelse fra Europa-Parlamentet[2], og

ud fra følgende betragtninger:

(1) Ved Rådets forordning (EF) nr. 2115/2005 om en genopretningsplan for hellefisk inden for rammerne af Organisationen for Fiskeriet i Det Nordvestlige Atlanterhav[3] gennemføres en genopretningsplan for hellefisk vedtaget af Organisationen for Fiskeriet i det Nordvestlige Atlanterhav (i det følgende benævnt "NAFO").

(2) På sit 29. årsmøde i september 2007 vedtog NAFO en række ændringer til genopretningsplanen. Disse ændringer vedrører skærpede foranstaltninger i forbindelse med fangstrapportering og yderligere kontrolforanstaltninger med henblik på at skærpe inspektionen af fartøjer, der sejler ind i eller ud af det NAFO-regulerede område.

(3) Det er derfor nødvendigt at ændre Rådets forordning (EF) nr. 2115/2005, så ændringerne til genopretningsplanen kan gennemføres —

UDSTEDT FØLGENDE FORORDNING:

Artikel 1

I Rådets forordning (EF) nr. 2115/2005 foretages følgende ændringer:

1) Som artikel 5a indsættes:

"Artikel 5aIndsejling i det NAFO-regulerede område

1. Fiskerfartøjer som omhandlet i artikel 5, stk. 1, må kun sejle ind i det NAFO-regulerede område for at fiske efter hellefisk, hvis de:

a) har under 50 tons fangst om bord, uanset fangstens art, eller

b) følger procedurerne i stk. 2, 3 og 4.

2. Hvis et fiskerfartøj har fangster på 50 tons eller derover om bord fra andre områder end det NAFO-regulerede område, skal det via e-mail eller fax senest 72 timer før indsejling i det NAFO-regulerede område meddele NAFO's sekretariat:

- fangstmængde om bord

- position (bredde/længde), hvor fartøjsføreren skønner, at fartøjet vil begynde at fiske

- forventet tidspunkt for ankomst til positionen.

3. Hvis et inspektionsskib på baggrund af meddelelsen omhandlet i stk. 2 tilkendegiver, at det agter at gennemføre inspektion, meddeler det fiskerfartøjet koordinaterne på et kontrolsted, hvor inspektion skal finde sted. Kontrolstedet må ikke være mere end 60 sømil væk fra den position, hvor fartøjsføreren skønner, at fartøjet vil begynde at fiske.

4. Et fiskerfartøj som omhandlet i stk. 2 kan begynde at fiske i følgende tilfælde:

a) hvis det fra NAFO's sekretariat får meddelelse om, at det kan begynde at fiske

b) hvis inspektionsfartøjet efter inspektion i henhold til stk. 3 giver fiskerfartøjet tilladelse til at begynde at fiske

c) hvis inspektionsfartøjet ikke har indledt inspektion senest tre timer efter, at fiskerfartøjet er ankommet til det kontrolsted, der er udpeget i henhold til stk. 3

d) hvis det på det tidspunkt, hvor det sejler ind i det NAFO-regulerede område, ikke får meddelelse fra NAFO's sekretariat eller et inspektionsfartøj om, at et inspektionsfartøj agter at foretage inspektion i henhold til stk. 3."

2) I artikel 6 foretages følgende ændringer:

a) Stk. 1, litra b), affattes således:

"b) mængderne af hellefisk hver femte dag, inkl. nulfangst. Denne meddelelse sendes første gang senest ved slutningen af den tiende dag efter, at fartøjet sejlede ind i NAFO-underområde 2 eller NAFO-afsnit 3 K, L, M, N, O."

b) Stk. 2 og 3 affattes således:

"2. Medlemsstaterne skal, når de modtager meddelelser som omhandlet i stk. 1, videresende sådanne meddelelser til Kommissionen. Kommissionen skal øjeblikkeligt videresende meddelelsen omhandlet i stk. 1, litra b), til NAFO's sekretariat.

3. Når de fangster af hellefisk, der er givet meddelelse om i henhold til stk. 2, skønnes at udgøre 75 % af medlemsstatens kvote, skal fartøjsførerne indsende meddelelser som omhandlet i stk. 1, litra b), hver tredje dag."

Artikel 2

Denne forordning træder i kraft på syvendedagen efter offentliggørelsen i Den Europæiske Unions Tidende .

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den […].

På Rådets vegne

Formand

[1] EUT C […] af […], s. […].

[2] EUT C […] af […], s. […].

[3] EUT L 340 af 23.12.2005, s. 3.